Official Journal L 318 , 11/12/1999 P. 0014 - 0015



Ir-Regolament tal-Kummissjoni (KEE) Nru 2623/1999 ta’ l-10 ta’ Diċembru 1999 li jemenda r-Regolament (KEE) Nru 411/88 dwar il-metodu u r-rata ta’ imgħax li għandha tintuża biex tiġi tikkalkola l-ispiża għall-finanzjament ta’ miżuri ta’ intervent li jinkludu x-xiri għall-ħażna, il-ħażna u d-disponiment IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat ir-Regolament tal-Kunsill (KEE) Nru 1883/78 tat-2 ta’ Awissu 1978 li jniżżel ir-regoli ġenerali għall-finanzjament ta’ interventi mill-Fond Agrikolu Ewropew għall-Gwida u Garanziji, Sezzjoni Garanzija [1], kif l-aħħar ememdat bir-Regolament (KEE) Nru 1259/96 [2],u b’mod partikolari l-Artikolu 5 tiegħu, Billi: (1) Ir-Regolament tal-Kunsill (KEE) Nru 411/88 [3], kif l-aħħar emendat bir-Regolament (KEE) Nru 1644/89 [4], iniżżel il-metodu u r-rata ta’ imgħax użata fil-kalkolu ta’ l-ispiża tal-finanzjament tal-miżuri ta’ intervent. Huwa jipprovdi li r-rata ta’ imgħax uniformi għandha tikkorrispondi għar-rati ta’ imgħax għall-ecu għar-rati bil-quddiem ta’ tliet xhur u tnax-il-xahar, irrekordajta mill-Uffiċju ta’ l-Istatistika tal-Kommunitajiet Ewropej fuq is-swieq Ewropej b’piż ta’ terz u żewġ terzi rispettivament. (2) rata ġdida ta’ referenza Ewropea monetarja tas-suq għall-euro, magħrufa bħala EURIBOR, ġiet introdotta fl-1 ta’ Jannar 1999 flimkien ma’ l-euro. Hija ssostitwiet ir-rati IBOR nazzjonali varji għall-Istati Membri li jipparteċipaw u hija ppubblikata kull xahar mill-Bank Ċentrali Ewropew; (3) l-Artikolu 3 tar-Regolament (KEE) Nru 411/88 u l-Anness tiegħu għandhom jiġu emendati bħala riżultat ta’ l-introduzzjoni ta’ l-euro; (4) il-miżuri pprovduti f’dan ir-Regulament huma skond l-opinjoni tal-Kumitat tal-EAGGF, ADOTTAT DAN IR-REGOLAMENT: Artikolu 1 Ir-Regolament (KEE) Nru 411/88 huwa emendat kif ġej: 1. L-ewwel subparagrafu ta’ l-Artikolu 3 huwa sostitwit b’dan li ġej: "Ir-rata ta’ imgħax imsemmija fl-Artikolu 5 tar-Regolament (KEE) Nru 1883/78 għandha tikkorrispondi għar-rati bil-quddiem EURIBOR ta’ tliet xhur u tnax-il-xahar, b’piż ta’ terz u zewġ terzi rispettivament." 2. L-Anness huwa sostitwit bl-Anness hawn mehmuż. Artikolu 2 Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej. Għandu japplika mill-1 ta’ Ottubru 1999. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fl-10 ta’ Diċembru 1999. Għall-Kummissjoni Franz Fischler Membru tal-Kummissjoni [1] ĠU L 216, tal-5.8.1978, p. 1. [2] ĠU L 163, tat-2.7.1996, p. 10. [3] ĠU L 40, tat-13.2.1988, p. 25. [4] ĠU L 162, tat-13.6.1989, p. 18. -------------------------------------------------- ANNESS " ANNESS Ir-rati ta’ referenza ta’ imgħax imsemmija fl-Artikolu 4(1a) [1] 1. Id-Danimarka Self interbankarju ta’ Copenhagen rata offruta għal tliet xhur (CIBOR) 2. Il-Greċja Self interbankarju ta’ Ateni rata offruta għal tliet xhur (ATHIBOR) 3. L-Isvezja Self interbankarju ta’ Stokkolma rata offruta għal tliet xhur (STIBOR) 4. Ir-Renju Unit Self interbankarju ta’ Londra rata offruta tliett xhur (LIBOR) 5. Għall-Istati Membri l-oħra Rata ta’ self interbankarja għall-Euro offerta għal tliet xhur (EURIBOR) NB: Dawn ir-rati għandhom jiżdiedu b’ punt perċentwali wieħed, li jikkorrispondi għal marġini bankarja. " [1] Ir-rati netti konċernati ta’ imgħax, jiġifieri r-rati ta’ imgħax wara t-tpaċija tal-parti possibbli li tikkorrispondi mat-tariffi fiskali (taxxa f’ras il-għajn, eċċ.). --------------------------------------------------